# **DECIZIA ETAPEI DE ÎNCADRARE**

## Nr. număr din 12.10.2017

(Proiect)

Ca urmare a solicitării de emitere a acordului de mediu adresate de **COMUNA BALAN**, cu sediul în Str. STR. PRINCIPALA, Nr. 76, Bălan , Judetul Sălaj, , înregistrată la APM Salaj cu nr. 5800/06.10.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.10.2017, că proiectul „**Extindere canalizare in com. Balan, judetul Salaj”** propus a fi amplasat în comuna Bălan, judeţul Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b) – proiecte de dezvoltare urbană, inclusiv construcţia centrelor comerciale şi parcărilor auto; pct 11 lit c) – staţii pentru epurarea apelor uzate, altele decât cele prevăzute ȋn anexa nr.1 şi pct 13 lit a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului.

b) Caracteristicile proiectului:

b1) Mărimea proiectului:

Implementarea sistemului de alimentare cu apă in localitatile Balan, Chechis, Chendrea,

Galgau Almasului, si Galpîia, precum şi existenţa surselor individuale cauzează formarea unor debite însemnate de ape uzate, încărcate cu substanţe organice, care deversate liber în mediul natural, în lipsa unui sistem centralizat de colectare, evacuare şi epurare a acestor ape, generează impurificarea apelor de suprafaţă şi subterane, a solului, subsolului şi aerului cu noxe specific acestor ape.

Reţea de canalizare: L = 20626,7 m.

Debitele de dimensionare ale reţelei de canalizare, conform breviarului de calcul ataşat, sunt următoarele:

Debit orar maxim l/s este de 11,16 şi m³/h este de 13,09 la 1370 locuitori ai comunei Bălan.

Reţeaua de canalizare proiectată este de tip separativ, apele meteorice urmând a fi

colectate prin rigole stradale deschise şi evacuate în cursurile de apă existente în zonă.

Pe străzile pe care se vor executa lucrări de distribuţie a apei potabile se prevede

executarea unei reţele de canalizare pentru colectarea şi transportul apelor uzate menajere de la gospodăriile populaţiei, agenţii economici interesaţi precum şi de la instituţiile social-culturale de pe raza localităţilor.

-Suprafata ocupata temporar: retele si organizare de santier = 63380,10 mp.

-Suprafata ocupata definitiv (statii de pompare): 210 mp.

Pentru extinderea retelei de canalizare în comuna Balan, colectoarele secundare și canalele de serviciu se vor realiza din tuburi de PVC – SN 4 cu Dn 200 - 250 mm.

Pe diametre acestea sunt distribuite astfel:

- D 200 mm – L = 19987,35 m.

- D 250 mm – L = 639,35 m.

Se preved colectore pe ambele părţi ale drumului. Pe partea cea mai joasă a traseului se vor realiza statii de pompare. Comunicarea intre cele doua colectoare, se va realiza prin

subtransversari de drum, realizate prin foraje orizontale.

Racorduri gospodarii pana la limita de proprietate: cuprinde : conducta Ø 160 mm. Lmedie= 4,00 m.; cot, element de canalizare (manşon), dop electrosudabil ; camin racord; sapatura,umplutura, strat nisip, sprijiniri de maluri, transport pamant, nisip.

Îmbinarea tuburilor cu inel de cauciuc realizează o etanşare ridicată a conductelor

diminuând astfel riscul alunecărilor de teren datorate exfiltraţiilor din reţeaua de canalizare sau al prăbuşirilor de pavaje datorită infiltraţiilor.

Lucrările de terasamente se vor executa mixt, mecanic şi manual.Traseele reţelei de canalizare menajeră vor fi paralele cu străzile pe care se pozează, de preferinţă în spaţiul verde, în acostamente şi trotuare.

Pe traseul reţelelor de canalizare din comuna Bălan se vor prevedea 905 cămine de vizitare la distanţe de maxirn 60 m. în aliniament, precum şi la orice schimbare a direcţiei canalului în plan şi în punctele de intersecţie cu tronsoanele conexe, conform STAS 3051-1991 şi 25 cămine de spălare.

Mai sunt prevazute in proiect subtraversari de drum comunal, precum si subtraversari de rau.

Apele meteorice de pe suprafaţa staţiei de epurare vor fi colectate în rigole deschise

prevăzute în jurul staţiei de epurare şi evacuate în emisar.

ConducteIe de refulare ape uzate din PVC cu diametre de 63 mm., vor fi montate in acelas sant cu conducta de canalizare. Lungimea conductelor de refulare in toate satele este L = 5754,96 m.

Schema de funcţionare a reţelei de canalizare este condiţionată de relieful terenului, de lungimea traseului, precum şi de racordarea la bazinul de recepţie al staţiei de epurare Staţiile de pompare vor fi împrejmuite cu panouri din plasă sudată, montate pe cadre

metalice. Pentru accesul personalului de exploatare şi întreţinere se vor prevedea porţi de acces.

Staţia de epurare

Prin proiect se prevede extinderea fluxului tehnologic al Stației de epurare aflate în

implementare, cu un modul tehnologic, astfel: Staţia de epurare a fost proiectata pentru :

– 1370 locuitori (785 locuitori echivalenti) – Q zi max = 157,02 mc./ zi – care este o staţie mecano-chimică, modulară, în construcţie containerizată, proiectata pentru epurarea tuturor tipurilor de ape uzate menejere în concordanță cu legislația românească.

Suprafețe ocupate:

- Suprafață containere : 45 m2

- Dimensiuni containere : 2 x 6058 x 2438 mm x (h) 2891 mm

- Platforma containere : 150 m2

- TOTAL incintă stație de epurare : conform incintei stației în implementare = 40x40 m

Alți indicatori:

- Capacitate hidraulică : Qzi med 120,79 m3 / zi; Qzi max = 157,02 m3 / zi;

Rețea electrica : 380 V

- Funcționare : automată

- Materiale : conducte și echipamente din inox, oțel galvanizat, PVC și polipropilenă

Parametrii de intrare a apei uzare în stația de epurare: conform NTPA 002.

Calitatea efluentului stației de epurare permite evacuarea lui în mediul înconjurător (emisar) conform legislației.

Eficiența stației de epurare este proiectată să depășească 95% dacă valorile de încărcare organică a influentului se încadrează în parametrii prevăzuți în NTPA 002.

Parametrii efluentului la ieșirea din stația de epurare: conform NTPA 001

Zona de protectie sanitara cu regim sever la statia de epurare in curs de implementare: 40,0 x 40,0 m.

Modulul tehnologic (cât şi staţia de epurare în curs de implementare) va fi amplasat în extravilanul localitatii Gîlgău Almaşului. Pentru accesul la modulul tehnologic se va folosi drumul de acces al staţiei de epurare în curs de implementare, drum de acces din balast compactat cu santuri laterale, cu lungimea de 400 m.

Apele meteorice de pe suprafaţa staţiei de epurare vor fi colectate în rigole deschise prevăzute în jurul staţiei de epurare şi evacuate în emisar.

b2) cumularea cu alte proiecte: - nu este cazul;

b3) utilizarea resurselor naturale:

**Alimentarea cu apa** – un este cazul;

b4) evacuarea apelor uzate:

Evacuarea apelor uzate epurate în emisar (r.Almaș) se va realiza prin intermediul unei guri de vărsare construită din beton iar pe conducta de refulare se va prevedea o clapetă unisens pentru a împiedica inundarea staţiei de epurare. Gura de vărsare se va executa în albia minoră a emisarului 7 conform Legii apelor nr. 107/1997. În amonte şi aval de gura de vărsare, versantul va fi pereat cu un pereu din dale de beton prefabricat pentru protecţia albiei, 5 m amonte şi 5 m aval. Apele meteorice de pe suprafata statiei de epurare vor fi colectate în rigolele deschise prevăzute în jurul Stației de epurare și evacuate în emisar. Accesul la statia de epurare - se va utiliza accesul stației de epurare în implementare

**Apele uzate menajere** nu este cazul;

**Apele pluviale –** Pentru colectarea apelor pluviale de pe suprafata staţiei de epurare, se vor amenaja rigole deschise prevăzute ȋn jurul staţiei de epurare şi evacuate ȋn emisar.

**Alimentare cu energie electrica**: Pentru alimentarea cu energie electrică a modului de suplimentare flux tehnologic se va utiliza postul de transformare prevăzut pentru stația de epurare în implementare care asigură puterea necesară de funcţionare.

b5) producţia de deşeuri: conform Legii nr. 211/2011 (r1), privind regimul deşeurilor, cu modificările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:**

Suprafaţa de teren ocupată, necesară pentru zonele de lucru şi organizarea de şantier,

reprezintă suprafaţa ocupată temporar pe perioada de execuţie a lucrării.

- Pentru organizarea de şantier se consideră o suprafaţă de 1000 m2 pentru întreaga

investitie.

- Lucrările propuse prin prezentul proiect nu conduc la poluarea semnificativă a zonei. Se

distinge un singur tip de poluanţi, pe perioada construirii, cu efecte locale pe termen

scurt (de natură temporară). În perioada de exploatare nu se remarcă nici o acţiune poluantă asupra mediului.

- Conform legislatiei in vigoare.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

195/2005 privind protecţia mediului aprobată prin Legea nr. 265/2006 cu modificările şi

completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 26/28.09.2017 emis de Comuna Bălan**,** terenul este situat ȋn intravilan şi se află pe domeniul public;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
9. Conform prevederilor 1798/2007, cu modificările ulterioare, titularul are obligaţia ca la finalizarea investiţiei şi la punerea ȋn funcţiune a obiectivului să solicite autorizaţia de mediu.

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin